# Mauro Icardi

Mauro Emanuel Icardi Rivero (Rosario, Argentina, 19 de febrer de 1993), conegut simplement com a Mauro Icardi, és un futbolista de nacionalitat Argentina que juga de davanter centre, actualment al Galatasaray turc.
Anteriorment ha passat per altres clubs com el Juvenil A del Barça, la UC Sampdoria o el Football Club Internazionale Milano.

## Biografia
### Inicis

Mauro Emanuel Icardi Rivero, dit normalment Icardi, va néixer el 19 de febrer de 1993 a Rosario (Argentina). Des de petit va tenir una passió pel futbol que va començar a desenvolupar en un club modest del seu barri on anava amb el seu pare. La seva posició habitual era la de davanter, però quan jugava amb l'equip dels grans es posava a la porteria.
Arran de la crisi econòmica de l'Argentina del 2001, Icardi juntament amb la seva família va decidir mudar-se a les illes Canàries amb només 9 anys; on es va convertir en el davanter de la Unión Deportiva Vecindario. Amb aquest equip va arribar a marcar 500 gols en les categories de grau inferior, en les quals va rebre el sobrenom de "El Águila". Des de llavors té, com a agent, l'agent de la FIFA Abian Morano. A través d'Abian i un vídeo del torneig internacional d'Arona 2008, el Reial Madrid i el FC Barcelona, després de rebre diverses propostes de diferents clubs com el València CF, Sevilla FC, RCD Espanyol, Deportivo de La Coruña, Arsenal FC i Liverpool FC. Finalment, l'equip que es va quedar el jugador va ser el FC Barcelona, firmant un contracte fins al 2013.
A Mauro Icardi li va costar estar lluny de la seva família i adaptar-se a l'estil de joc de la Masia, lloc on va aconseguir els primers gols per a l'equip català. Amb l'estil de joc que el caracteritza, el jugador va aconseguir ser el titular del Juvenil A del Barça; equip amb el qual va començar a jugar a la divisió d'honor juvenil d'Espanya. El futbolista continuava sense sentir-se còmode i l'equip barceloní va decidir cedir-lo a la UC Sampdoria, club italià. A Icardi li agradava jugar a Itàlia, i sent allí va fer les següents declaracions: "el joc del Barcelona era molt diferent a les meves característiques i vam optar per canviar al futbol italià, que s'adapta molt més al meu estil".

### Itàlia

Mauro Icardi en 33 partits jugats amb la UC Sampdoria, deu dels quals a la Sèrie A (primera divisió Italiana), va aconseguir marcar 11 gols. Va ser en aquell any quan el jugador va despertar l'interès dels grans clubs italians.
L'11 de juliol de 2013 Icardi es va convertir en nou jugador de l'Internazionale Milano, després que l'equip decidís comprar el jugador per 13 milions d'euros. A partir d'aquell moment el nom de Mauro Icardi va començar a ser conegut arreu del món, amb els seus 219 partits i 119 gols. A partir d'aquella etapa el jugador va començar a ser convocat per a la selecció argentina, selecció amb la qual va debutar contra la selecció del Brasil i la selecció de Singapur. El jugador es va comprometre a donar-ho tot per l'equip i la selecció.

## Selecció argentina

Jorge Sampaoli, el seleccionador argentí, va ser qui va confiar en el talent d'Icardi per a representar la seva nació. Actualment Icardi és un jugador destacat de la selecció argentina, equip amb el qual ha pogut jugar al costat de grans jugadors com Paulo Dybala, Gonzalo Higuaín o Sergio Agüero.

## Palmarès
### Paris Saint-Germain FC

* 2 Ligue 1: 2019-20, 2021-22
* 2 Copes franceses: 2019-20, 2020-21
* 1 Copa de la lliga francesa: 2019-20
* 2 Supercopes franceses: 2020, 2022

### Galatasaray SK

* 1 Lliga turca: 2022-23
* 1 Supercopa turca: 2023

### Individual

* 2 Capocannoniere: 2014-15, 2017-18
* 2 Equip de l'any de la Serie A: 2014-15, 2017-18
* 1 Futbolista de l'any de la Serie A: 2018
* 1 Gol de l'any de la Serie A: 2018

## Referències

* ↑ «Mauro Icardi (PARIS SG)». Ligue 1 Uber Eats. [Consulta: 3 juliol 2022].
* ↑ «Mauro Icardi». Inter Milan. Arxivat de l'original el 3 maig 2018. [Consulta: 29 agost 2017].
* ↑ «Mauro Icardi - profilo giocatore - FC Internazionale». Inter Milan. Arxivat de l'original el 2019-08-14. [Consulta: 23 octubre 2018].
* ↑ «La historia de Mauro Icardi, el delantero que eligió ser argentino | Goal.com» (en castellà). .
* ↑ «PSG champions as season ended». Ligue 1, 30-04-2020 [Consulta: 30 abril 2020].
* ↑ ; Whitehead, Jacob «PSG crowned Ligue 1 champions after draw against Lens». , 23-04-2022 [Consulta: 23 abril 2022].
* ↑ «PSG edge ASSE for Coupe de France win!». , 24-07-2020 [Consulta: 25 juliol 2020].
* ↑ «Kylian Mbappé stars as PSG beat Monaco in Coupe de France final». , 19-05-2021 [Consulta: 21 maig 2021].
* ↑ «Paris St-Germain beat Lyon in French League Cup final for another treble». BBC Sport, 31-07-2020 [Consulta: 31 juliol 2020].
* ↑ «Neymar and Icardi fire Pochettino to first title», 13-01-2021. [Consulta: 13 gener 2021].
* ↑ «A final, lots of goals and a trophy: a great start to the season!». Paris Saint-Germain F.C., 31-07-2022. [Consulta: 1r agost 2022].
* ↑ «Cumhurıyetın üzüÜ, Türkıye'nın En Büyüğü, Şampıyon Galatasaray!». Galatasaray S.K., May 30, 2023. [Consulta: May 30, 2023].
* ↑ «Italian Serie A Scoring Stats - 2014-15». [Consulta: 11 febrer 2021].
* ↑ «Italian Serie A Scoring Stats - 2017-18». [Consulta: 11 febrer 2021].
* ↑ «Oscar del Calcio, dominio Juve. Buffon: "Donnarumma ha doti da grande"» (en italià). La Gazzetta dello Sport, 14-12-2015. [Consulta: 14 desembre 2015].
* ↑ «Serie A Team of 2017-18». Football Italia, 03-12-2018. [Consulta: 3 desembre 2018].
* ↑ «Gran Galà del calcio AIC 2018: Icardi il miglior giocatore 2017-2018. Tutti i premi». sport.sky.it, 03-12-2018. [Consulta: 3 desembre 2018].
* ↑ «Icardi wins Serie A Goal of the Year». Football Italia, 03-12-2018. [Consulta: 3 desembre 2018].

## Enllaços externs

* Fitxa a l'Inter Arxivat 2019-06-29 a Wayback Machine.
* Mauro Icardi Fitxa i estadístiques a la FIFA
* Mauro Icardi – Fitxa i estadístiques a la UEFA
* Mauro Icardi a National-Football-Teams.com (anglès)